文章日期:2024年4月25日
【明報專訊】有老友同我講,點解新加坡咁唔講武德,新加坡傳媒話香港做了「趕客之都」之後,最近出現「環保風暴」,有多少似潑婦罵街,有失國家風範。老友可能唔知道,新加坡傳媒如果唔係得到政府默許,畀個天做膽都唔敢講。不過今次唔同,根本不用新加坡政府出面支持,假若香港政府批評新加坡傳媒點解要咁講,新加坡傳媒大可以話他們只是複製香港人批評政府的說話,並沒有加鹽加醋,既然香港人可以侮辱自己政府,其他人同樣可以侮辱,人必自侮而後人侮之。